Untuvapeitoissa ja -tyynyissä käytetään erikoisvalmisteisia puuvillakankaita, joiden valmistusprosessiin kuuluva kalanterointi viimeistelee kankaiden untuvatiiviyden. Kankaat päästävät kuitenkin hengittävästi ilmaa lävitseen ja ajoittain untuvan yksittäiset hahtuvat tai terävämmät pienen höyhenen osat voivat läpäistä kankaan kuidut tai saumat. On täysin normaalia, että pientä hahtuvaa voi pienessä määrin ilmaantua kankaan pinnalle.Hyvin tummissa lakanoissa, tarttuvissa tai sähköisissä materiaaleissa ilmiö tulee helpommin näkyviin. Tuotteet kannattaa tuulettaa ja ravistaa kevyesti säännöllisen siivouksen yhteydessä sekä pestä aika ajoin ohjeiden mukaisesti. Puuvillakankaat kutistuvat jonkin verran pesussa, joten pesu myös tiivistää kankaan rakennetta.